CELEX: 32016D2061
Language: fi
Date: 2016-11-23 00:00:00
Title: Komission täytäntöönpanopäätös (EU, Euratom) 2016/2061, annettu 23 päivänä marraskuuta 2016, luvan antamisesta Alankomaille olla ottamatta huomioon eräitä liiketoimiluokkia ja käyttää eräitä likimääräisiä arvioita arvonlisäverosta kertyvien omien varojen perusteen laskemiseksi tehdyn päätöksen 90/180/Euratom, ETY muuttamisesta (tiedoksiannettu numerolla C(2016) 7441)

25.11.2016   
            
            
               FI
            
            
               Euroopan unionin virallinen lehti
            
            
               L 319/43
            
         KOMISSION TÄYTÄNTÖÖNPANOPÄÄTÖS (EU, Euratom) 2016/2061,
   annettu 23 päivänä marraskuuta 2016,
   luvan antamisesta Alankomaille olla ottamatta huomioon eräitä liiketoimiluokkia ja käyttää eräitä likimääräisiä arvioita arvonlisäverosta kertyvien omien varojen perusteen laskemiseksi tehdyn päätöksen 90/180/Euratom, ETY muuttamisesta
   
      
         (tiedoksiannettu numerolla C(2016) 7441)
      
   
   (Ainoastaan hollanninkielinen teksti on todistusvoimainen)
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon Euroopan atomienergiayhteisön perustamissopimuksen,
   ottaa huomioon arvonlisäverosta kertyvien omien varojen lopullisesta yhdenmukaisesta kantomenettelystä 29 päivänä toukokuuta 1989 annetun neuvoston asetuksen (ETY, Euratom) N:o 1553/89 (1) ja erityisesti sen 6 artiklan 3 kohdan toisen luetelmakohdan,
   on kuullut omien varojen neuvoa-antavaa komiteaa,
   sekä katsoo seuraavaa:
   
               (1)
            
            
               Neuvoston direktiivin 2006/112/EY (2) 371 artiklan mukaan Alankomaat saa jatkaa edellytyksin, jotka olivat voimassa tässä jäsenvaltiossa 1 päivänä tammikuuta 1978, liitteessä X olevassa B osassa tarkoitettujen liiketoimien vapautusta arvonlisäverosta. Kyseiset liiketoimet on otettava huomioon määritettäessä arvonlisäverosta kertyvien omien varojen perustetta.
            
         
               (2)
            
            
               Komission päätöksen 90/180/Euratom, ETY (3) nojalla Alankomailla on lupa käyttää likimääräisiä arvioita direktiivin 2006/112/EY liitteessä X olevan B osan 13 kohdassa tarkoitettujen liiketoimien osalta.
            
         
               (3)
            
            
               Alankomaat pyysi 7 päivänä joulukuuta 2015 päivätyssä kirjeessään (4), että luvat arvonlisäverosta kertyvien omien varojen perusteen laskemiseksi direktiivin 2006/112/EY liitteessä X olevan B osan 13 kohdassa tarkoitettujen liiketoimien osalta peruutetaan, sillä ne eivät enää ole tarpeen 1 päivänä huhtikuuta 2012 voimaan tulleen kansallisen lainsäädännön muutoksen takia. Lupa olisi peruutettava Alankomaiden pyynnön mukaisesti.
            
         
               (4)
            
            
               Sen vuoksi päätöstä 90/180/Euratom, ETY olisi muutettava,
            
         ON HYVÄKSYNYT TÄMÄN PÄÄTÖKSEN:
   1 artikla
   Kumotaan päätökseen 90/180/Euratom, ETY 2 artiklan 6 kohta.
   2 artikla
   Tämä päätös on osoitettu Alankomaiden kuningaskunnalle.
   
      Tehty Brysselissä 23 päivänä marraskuuta 2016.
      
         
            Komission puolesta
         
         Kristalina GEORGIEVA
         
            Varapuheenjohtaja
         
      
   
   
      (1)  EYVL L 155, 7.6.1989, s. 9.
   
      (2)  Neuvoston direktiivi 2006/112/EY, annettu 28 päivänä marraskuuta 2006, yhteisestä arvonlisäverojärjestelmästä (EUVL L 347, 11.12.2006, s. 1).
   
      (3)  Komission päätös 90/180/Euratom, ETY, tehty 23 päivänä maaliskuuta 1990, luvan antamisesta Alankomaille olla ottamatta huomioon eräitä liiketoimiluokkia ja käyttää eräitä likimääräisiä arvioita arvonlisäverosta kertyvien omien varojen perusteen laskemiseksi (EYVL L 99, 19.4.1990, s. 30).
   
      (4)  Ares(2015)5692366.